Richard Marsina

Dr. h. c. univ. prof. PhDr. **Richard Marsina**, DrSc. (* 4. máj 1923, Šahy† 25. marec 2021, Bratislava) bol slovenský historik, archivár, špičkový znalec slovenského a uhorského stredoveku, najmä listinného materiálu, zostavovateľ *[[Codex diplomaticus et epistolaris Slovaciae: Slovenský diplomatár|Slovenského diplomatára]]*.

## Životopis
Richard Marsina sa narodil v rodine notára Gašpara Marsinu v Šahách. Od dvoch rokov vyrastal v Žiline, v rodisku jeho rodičov. Základnú školu navštevoval v Žiline. Absolvoval gymnaziálne štúdia v Žiline a Trenčíne. Roku 1942 nastúpil na podnet rodičov na Lekársku fakultu vtedajšej Slovenskej univerzity v Bratislave. Na fakulte absolvoval štyri semestre. Po skončení druhej svetovej vojny sa prihlásil na štúdium dejepisu a filozofie na Filozofickej fakulte Slovenskej univerzity v Bratislave. Vysokoškolské štúdium ukončil druhou štátnou skúškou v roku 1949. Roku 1952 získal titul PhDr. v odbore slovenské dejiny; pomocné vedy historické. Titul  CSc. získal v roku 1962 a DrSc. v roku 1973. Titul docenta mu bol udelený roku 1994. Profesorom sa stal roku 1996. Po škole začal pracovať ako archivár najprv v Archíve hlavného mesta Bratislavy (1949 - 1950), potom v Pôdohospodárskom archíve (1950 - 1955) a napokon v Štátnom slovenskom ústrednom archíve (1956 - 1960). Od roku 1960 pracoval v HÚ SAV. Venoval sa kritickému vydávaniu stredovekých prameňov, ktoré boli v dvoch zväzkoch vydané pod názvom *[[Codex diplomaticus et epistolaris Slovaciae: Slovenský diplomatár|Codex diplomaticus et epistolaris Slovaciae]]*, v ktorých editoval dokumenty vydané do roku 1260 v plnom znení s kritickým (vedeckým) aparátom. K tomu publikoval dva zväzky príslušných komentárov (štúdií).  

V rokoch 19611969 bol vedúcim výskumného pracoviska SAV v Budapešti. Od roku 1995 pôsobil na Fakulte humanistiky Trnavskej univerzity. V roku 2017 mu táto univerzita udelila za celoživotné dielo čestný doktorát.  Zároveň od roku 1961 externe prednášal stredovekú diplomatiku  Filozofickej fakulty Univerzity Komenského v Bratislave. Z ideologických dôvodov musel bola roku 1985 odísť do dôchodku pričom mu bola priznaná len konzultantská činnosť na čiastočný úväzok. Po novembri 1989 sa mu dostalo satisfakcie. Bolo to pohnuté obdobie, keď ľudia hľadali pravdu o „svojich“ dejinách. Vtedy stál Richard Marsina dlhší čas na čele Slovenskej historickej spoločnosti, viedol aj sekciu dejín miest. Od študentských rokov bol členom Historického odboru Matice slovenskej, zároveň sa angažoval pri znovu založení roku 1990 (v roku 1997 vznikol Slovenský historický ústav MS). Po vzniku samostatného Slovenska v roku 1993 sa podieľal na posilňovaní historického povedomia Slovákov ako štátotvorného národa.   Roku 1999 mu Prešovská univerzita udelila čestný doktorát. V rokoch 19601965 a potom 19711982 bol tajomníkom Československo-maďarskej zmiešanej historickej komisie.

Profesor Marsina patril medzi zakladateľov modernej slovenskej historiografie, archívnictva a pomocných vied historických. Bol autorom najzákladnejších syntetických dejín Slovenska v stredoveku, ako aj edícií prameňov k nim. Prezident Slovenskej republiky udelil prof. R. Marsinovi štátne vyznamenanie Slovenskej republiky Pribinov kríž III. triedy za celoživotné dielo v oblasti modernej slovenskej historiografie, archívnictva a pomocných vied historických. Matica slovenská ocenila R. Marsinu pamätnou medailou MS sv. Cyrila a Metoda, Historický odbor MS mu udelil Cenu Daniela Rapanta.

Richard Marsina je pochovaný na cintoríne Slávičie údolie v Bratislave.

## Hodnotenie iných historikov
"*Osobnosť profesora Richarda Marsinu patrí do silnej generácie slovenských historikov, ktorá významnou mierou pôsobila na formovanie slovenskej historiografie, definovala ju po stránke tematického zamerania, pramenných východísk i metodologického prístupu*."

- prof. PhDr. Vladimír Rábik, PhD. 

"*Patrí do silnej generácie pracovníkov Historického ústavu SAV, ktorá úspešne spoluučinkovala pri formovaní ústavu a v nemalej miere aj iných príbuzných vedných disciplín. Jeho dráha nebola jednoduchá. O to viac sa vyznačovala cieľavedomou systematickou prácou a nezlomnou vôľou rozvinúť svoje schopnosti a vytvoriť dielo, o ktorom sa bude hovoriť v dejinách slovenskej historiografie s veľkým uznaním.*" 

- prof. PhDr. Vincent Sedlák, CSc.

## Dielo
**Knižné publikácie:**
* Urbáre feudálnych panstiev na Slovensku v 16. a 17 storočí, zväzok I. a II., Bratislava 1959 (spoluautor M. Kušík),
* Codex diplomaticus et epistolaris Slovaciae, zväzok I. a II., Bratislava, 1971 a 1987,
* Štúdie k slovenskému diplomatáru zväzok I/1 – 2, Bratislava : VEDA, vyd. SAV, 1971 a 1973,
* Štúdie k slovenskému diplomatáru, zväzok II., Bratislava : VEDA, vyd. SAV, 1989,
* Metodov boj, Bratislava : Obzor, 1985,
* Spoluautor: Slovensko - Dejiny, Bratislava 1971,
* Spoluautor: Dejiny Slovenska I., Bratislava: VEDA, vyd. SAV, 1986,
* Slovenské dejiny, Martin : Matica slovenská, 1992 (spoluautor),
* Vojenské dejiny Slovenska I, Bratislava 1993 (spoluautor),
* Dějiny Maďarska, Brno : Masarykova univerzista, 1993 (spoluautor).
* Legendy stredovekého Slovenska. Ideály stredovekého človeka očami cirkevných spisovateľov. Budmerice : Rak, 1997,
* Tatársky vpád, Budmerice : Rak, 2008 (spolautor Miloš Marek)
* *Etnogenéza Slovákov. Kto sme a aké je naše meno* / [Zost.]: Marsina, Richard – Mulík, Peter. [Aut.]: Marsina, Richard – Kolník, Titus – Ďurica, Milan S. – Mulík, Peter – Sedlák, Vincent – Hrnko, Anton – Marek, Miloš – Blanár, Vincent – Majtán, Milan – Škultéty, Jozef – Stanislav, Ján – Bartek, Henrich – Filip, Michal – Kučera, Matúš. Martin, Matica slovenská 2009. 179 s. ISBN 978-80-7090-940-9
* Machala, Drahoslav – Marsina, Richard: *Zlatá kniha Slovenska*. Martin, Vydavateľstvo Matice slovenskej, 2013. 168 s.
* *Pramene o živote svätých Cyrila a Metoda a ich učeníkov* / [Zost.]: Škoviera, Andrej. [Predslov]: Marsina, Richard. Bratislava, Post Scriptum 2014. 200 s. ISBN 978-80-89567-23-2
* Thurocz, Johannes de Ján z Turca. *Kronika Jána z Turca. 1488. Johannes de Thurocz. Chronica Hungarorum. 1488* / [Z Latinského originálu prel.]: Sopko, Július. [Štúdie]: Jankovič, Ľubomír Marsina, Richard. [Editori]: Drobný, Eduard – Gocníková, Magdaléna. Bratislava : Perfekt, 2014. 590 s. ISBN 978-80-8046-692-3
* 

## Referencie

## Iné projekty

## Externé odkazy
* Spomienky prof. Richarda Marsinu na vysokoškolské štúdium

Kategória:Slovenskí archivári
Kategória:Slovenskí historici
Kategória:Slovenskí univerzitní profesori
Kategória:Slovenskí vysokoškolskí pedagógovia
Kategória:Osobnosti zo Šiah
Kategória:Pracovníci Slovenskej akadémie vied
Kategória:Vyučujúci na Filozofickej fakulte Trnavskej univerzity v Trnave
Kategória:Laureáti Pribinovho kríža III. triedy
Kategória:Držitelia čestných doktorátov Univerzity Komenského
Kategória:Držitelia čestných doktorátov Prešovskej univerzity v Prešove
Kategória:Držitelia čestných doktorátov Trnavskej univerzity v Trnave